# data[].attributes.body
Anak-anak zaman ini amat sukar dan mencabar bagi mendidik mereka. Mereka terdedah dengan banyak perubahan dan perkara yang baharu. Amat sukar untuk ibu bapa memantau gerak-geri mereka di media sosial. Terdapat juga ibu bapa yang masih tidak menguasai sepenuhnya penggunaan gajet. Hal ini akan menyebabkan anak-anak menjadi lebih sukar dikawal dan dipantau.

Sumber Rujukan :
http://www.utusan.com.my/rencana/utama/cabaran-mendidik-anak-sekarang-1.451545

# data[].attributes.headline
KEBURUKAN PENGGUNAAN GAJET DALAM KELUARGA

# data[].attributes.subject
KEBURUKAN PENGGUNAAN GAJET DALAM KELUARGA

# data[].attributes.body
Pada pendapat saya,

Penggunaan gajet yang melampau oleh ahli keluarga dapat memberi kesan jangka panjang yang buruk kepada keluarga. Anak-anak akan mendapat kesan yang buruk sekiranya penggunaan gajet tidak terkawal. Anak-anak tidak dapat bersosial dengan baik apabila masa mereka terlalu banyak dihabiskan dengan menghadap gajet. Anak-anak akan terkejut apabila mereka terdedah dengan dunia sebenar. Selain itu, hubungan antara ahli keluarga menjadi renggang dan tidak mesra. Ibu bapa yang terlalu sibuk melayani gajet juga akan mengabaikan tanggungjawab mereka terhadap anak-anak. Anak-anak tidak mendapat perhatian dan hal ini akan menyebabkan banyak lagi masalah akan timbul.

# data[].attributes.headline
KEBAIKAN PENGGUNAAN GAJET DALAM KELUARGA

# data[].attributes.subject
KEBAIKAN PENGGUNAAN GAJET DALAM KELUARGA

# data[].attributes.body
Pada pendapat saya,

Penggunaan gajet memberi banyak kebaikan kepada keluarga. Hal ini demikian kerana, kebanyakan ibu bapa pada zaman ini mempunyai kerjaya dan mempunyai masa yang sangat padat. Penggunaan gajet dalam keluarga dapat memudahkan ibu bapa untuk menghubungi anak mereka. Ibu bapa dapat memantau pergerakan anak-anak dengan lebih mudah. Hal ini dapat mengatasi banyak masalah anak-anak dengan lebih mudah berbanding ibu bapa membiarkan anak-anak begitu sahaja. Anak-anak juga akan lebih bijak dan pandai jika menggunakan gajet dalam kehidupan seharian. Penggunaan gajet dapat meransangkan perkembangan minda anak-anak. Selain itu, anak-anak juga dapat belajar banyak perkara baharu. Ibu bapa tidak perlu risau sekiranya anak mereka ketinggalan kerana terdapat banyak aplikasi yang boleh membantu anak-anak mereka untuk belajar sesuatu yang baharu.

# data[].attributes.body
Pada padangan saya, penggunaan gajet mempunyai banyak kebaikan sekiranya kita bijak untuk menggunakannya. Penggunaan gajet telah memudahkan banyak urusan kita dalam kehidupan seharian. Sebagai contoh, ibu bapa zaman ini lebih mudah untuk berkomunikasi dengan anak-anak berbanding dengan zaman dahulu. Kita boleh menggunakan medium media sosial untuk berinteraksi dengan orang yang jauh daripada kita. Hal ini secara tidak langsung boleh menjimatkan kos dan masa. Ibu bapa juga boleh memantau perkembangan semasa anak-anak dengan pengunaan gajet yang bijak dalam keluarga.

Sumber Rujukan :
http://www.utusan.com.my/sains-teknologi/teknologi/panduan-keibubapaan-zaman-digital-1.607767

# data[].attributes.body
Secara keseluruhannya, saya berpendapat bahawa setiap perkara mempunyai baik dan buruknya. Baik dan buruknya penggunaan gajet bergantung kepada pengguna yang menggunakannya. Ibu bapa seharusnya memainkan peranan yang penting dalam mengawal penggunaan anak-anak terhadap gajet ini. Penggunaan gajet yang melampau akan mengakibat banyak masalah akan timbul dan lebih merumitkan urusan ibu bapa. Ibu bapa juga seharusnya mendahulukan anak-anak berbanding gajet yang mereka gunakan. Keluarga adalah harta yang amat bernilai bag setiap orang sama ada di dunia mahupun di akhirat. Oleh itu, kita seharusnya memberikan komitmen yang terbaik untuk keluarga.

# data[].attributes.body
Keratan akhbar ini membuktikan kepada kita bahawa penggunaan gajet berfungsi untuk mencerobohi privasi ahli keluarga. Pengemaskinian tentang aktiviti seharian di media sosial telah menjadi tabiat ramai individu. Oleh itu pada pendapat saya, perkara ini telah memberi risiko kepada ramai individu kerana maklumat tersebut boleh diakses oleh sesiapa sahaja. Tabiat ini akan mengakibatkan orang luar terlebih mengetahui maklumat kita berbanding dengan ahli keluarga sendiri. Hal ini akan menyebabkan terdapat jarak yang menjauhkan ahli keluarga terdekat untuk mengetahui perkara-perkara penting dalam kehidupan kita.

Sumber Rujukan :
http://www.utusan.com.my/rencana/utama/hak-privasi-dicerobohi-1.263510

# data[].attributes.body
Keratan akhbar ini jelas memaparkan sudut negatif penggunaan gajet yang tidak dikawal dan kesannya terhadap keluarga. Pada pendapat saya, anak-anak seharusnya tidak perlu terlalu didedahkan dengan gajet. Mereka seharusnya menikmati zaman kanak-kanak dan bergaul dengan rakan sebaya mereka. Penggunaan gajet yang terlalu banyak akan menyebabkan pembesaran mereka terganggu dan mereka tidak akan terdedah dengan dunia sebenar. Anak-anak juga akan semakin jauh daripada ibu bapa dan membuat suasana keluarga menjadi kelam dan suram.

Sumber Rujukan :
http://www.utusan.com.my/rencana/forum/bahaya-gajet-8232-kepada-anak-anak-1.199083

# data[].attributes.body
Keratan akhbar ini membincangkan kaedah untuk mengurangkan penggunaan gajet dalam kalangan ahli keluarga di Malaysia. Langkah ini diambil setelah melihat hubungan antara keluarga semakin renggang. Pada pendapat saya, kempen ini bagus untuk dilaksanakan kerana masa bersama keluarga amat terhad dan perlu digunakan sebaiknya.

Sumber Rujukan :
http://www.utusan.com.my/rencana/forum/sokong-i-no-mobile-during-dinner-i-1.335102